பள்ளி மேலாண்மைக் குழு
'''பள்ளி மேலாண்மைக் குழு''' என்பது [[இந்தியா|இந்தியாவில்]] அனைத்து [[மாநிலம்|மாநிலங்களிலும்]] உள்ள [[பள்ளி|பள்ளிகளில்]], பள்ளியின் செயல்பாடுகளை [[மேலாண்மை]] செய்வதற்காக [[குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009|கட்டாய கல்வி உரிமைச்சட்டம் 2009]]-இன்படி ஏற்படுத்தப்பட்ட குழு ஆகும்.
 ==நோக்கங்கள்==
 * பள்ளியின் வளர்ச்சியில் பள்ளியின் தரம், ஆசிரியர்களின் வருகை, கற்பித்தல், தேவையான அடிப்படை வசதிகள் உள்ளிட்டவற்றை பார்த்து, அறிந்து அவற்றை நிறைவேற்றுவதில் கவனம் செலுத்துதல், 
 * பள்ளி மாணவர்களுக்கு வழங்கப்படும் சத்துணவு, சீருடை, பாட நூல் உள்ளிட்ட அரசின் திட்டங்களை நிறைவேற்றுவதை உறுதி செய்து, சமுதாயத்துக்கும் பள்ளிக்கும் தொடர்பு ஊடகமாக இருத்தல்,
 * அனைத்துப் பள்ளி வயது குழந்தைகளையும் (6 முதல், 14 வயது) பள்ளியில் சேர்ப்பது அத்தோடு அவர்கள் தொடர்ந்து பள்ளிக்கு வருவதை உறுதிசெய்வது,
 * மாற்றுத்திறனாளிகள், குறைபாடுள்ள குழந்தைகளைக் கண்டறிந்து அவர்கள் கல்வியைத் தொடரும் வகையிலான வசதிகள் மற்றும் பள்ளியில் அடிப்படை வசதிகளை ஏற்படுத்துதல் மற்றும் மேம்படுத்துதல், 
 * மாணவர்களின் கல்வி தரத்தை உயர்த்துதல் மற்றும் 
 * இலவச கட்டாய கல்வி உரிமை சட்டத்தில் கூறப்பட்டுள்ளவற்றை நடைமுறைப்படுத்துதல் ஆகியவை இக்குழுவின் நோக்கங்களாகும்&lt;ref&gt;{{cite web|url=https://www.etvbharat.com/tamil/tamil-nadu/state/chennai/school-management-committee-meeting-march-20th-in-all-schools-in-tamil-nadu/tamil-nadu20220309101319948|title = பள்ளி மேலாண்மைக் குழு கூட்டம் }}&lt;/ref&gt;.
 
 இக்குழுவின் தலைவராகப் பள்ளியில் பயிலும் ஏதேனும் ஒரு குழந்தையின் பெற்றோர் இருப்பார்கள். இதில், [[பெற்றோர்]], [[ஆசிரியர்]], உள்ளாட்சி பிரதிநிதிகள் என மொத்தம் 20 உறுப்பினர்கள் இருப்பார்கள். மொத்தமுள்ள உறுப்பினர்களில் பாதிக்கும்(50%) குறையாத எண்ணிக்கையில் பெண்கள் உறுப்பினர்களாக இருக்க வேண்டும். இக்குழு [[அனைவருக்கும் கல்வி இயக்கம்|அனைவருக்கும் கல்வித் திட்டம்]] மூலம் நடைமுறைப்படுத்தப்பட்டுக் கண்கானிக்கப்படுகிறது.&lt;ref&gt;{{cite web|url=https://www.bbc.com/tamil/india-61042367|title = பள்ளி மேலாண்மைக் குழுக்கள் ஏன்? அரசுப் பள்ளிகள் மேம்பாட்டில் இதன் செயல்பாடுகள் என்ன ?}}&lt;/ref&gt;.
 
 ==பள்ளி மேலாண்மைக் குழு உருவாக்கம் மற்றும் விதிமுறைகள்==
 பள்ளி மேலாண்மைக் குழு உருவாக்கத்தில் பின்வரும் விதிமுறைகளின் கீழ் அமைக்கப்பட்டுள்ளது.&lt;ref&gt;https://www.education.gov.in/sites/upload_files/mhrd/files/upload_document/SMC%20Constitution%20Delhi.pdf Guidelines to formulate SMC&lt;/ref&gt;.
 * ஒவ்வொரு பள்ளியிலும் கட்டாயம் பள்ளி மேலாண்மைக் குழுவினை ஏற்படுத்துதல்.
 * [[பெற்றோர்]], [[ஆசிரியர்]], உள்ளாட்சி பிரதிநிதிகள் கொண்ட 24 நபர்களை உறுப்பினர்களாகக் கொண்டதாகப் பள்ளி மேலாண்மைக் குழு உருவாக்கப்பட வேண்டும்.
 * இதில் 75 சதவீதம் பெற்றோர்களாக இருக்க வேண்டும். 
 * மீதமுள்ள 25 சதவீதத்தினரில்
 :மூன்றில் ஒரு பங்கு மக்கள் பிரதிநிதிகள் (உள்ளாட்சி அமைப்பின் ஒப்புதலுடன்)
 :மூன்றில் ஒரு பங்கு தொடர்புடைய பள்ளியின் [[ஆசிரியர்]] (பள்ளியின் பணியாற்றும் ஆசிரியர்களின் முடிவின்படி)
 :மூன்றில் ஒரு பங்கு உள்ளூரைச் சேர்ந்த கல்வியாளர்கள் (பெற்றோர்களின் ஒப்புதலுடன்) இடம்பெற வேண்டும்.
 * பள்ளி மேலாண்மைக் குழுவின் தலைவர் மற்றும் துணைத் தலைவர் குழுவிலுள்ள மற்ற பெற்றோர்களால் தேர்ந்தெடுக்க வேண்டும். பள்ளியின் தலைமை ஆசிரியர் குழுவின் ஒருங்கிணைப்பாளராகச் செயல்படுவார். [[தலைமை ஆசிரியர்]] இல்லாத பட்சத்தில் பள்ளியின் மூத்த ஆசிரியர் ஒருங்கிணைப்பாளராகச் செயல்பட வேண்டும்.
 * ஓர் [[ஊராட்சி|ஊராட்சியில்]] இரண்டு அதற்கு மேற்பட்ட பள்ளிகள் இருப்பின் ஒரு பள்ளியில் [[ஊராட்சி மன்றத் தலைவர்|ஊராட்சி மன்றத் தலைவரும்]] பள்ளி மேலாண்மைக் குழுவில் உறுப்பினராகவும் மற்ற பள்ளிகளில் சம்மந்தப்பட்ட பள்ளிகள் அமைந்திருக்கும் வார்டு உறுப்பினர்கள் பள்ளி மேலாண்மைக் குழுவில் உறுப்பினராகவும் இணைக்கப்பட வேண்டும்
 * பள்ளி மேலாண்மைக் குழு குறைந்தபட்சம் மாதத்தில் ஒரு நாளாவது கூட்டப்பட வேண்டும். இதற்கெனத் தனி பதிவேடுகள், தீர்மானங்கள் அடங்கிய பதிவேடுகள் பராமரிக்கப்படவேண்டும். &lt;ref&gt;{{cite web|url=https://www.dinamani.com/all-editions/edition-chennai/vellore/2023/dec/21/%E0%AE%AA%E0%AE%B3%E0%AF%8D%E0%AE%B3%E0%AE%BF-%E0%AE%AE%E0%AF%87%E0%AE%B2%E0%AE%BE%E0%AE%A3%E0%AF%8D%E0%AE%AE%E0%AF%88%E0%AE%95%E0%AF%8D-%E0%AE%95%E0%AF%81%E0%AE%B4%E0%AF%81-%E0%AE%95%E0%AF%82%E0%AE%9F%E0%AF%8D%E0%AE%9F%E0%AE%99%E0%AF%8D%E0%AE%95%E0%AE%B3%E0%AF%88-%E0%AE%AE%E0%AE%BE%E0%AE%A4%E0%AE%A8%E0%AF%8D%E0%AE%A4%E0%AF%8B%E0%AE%B1%E0%AF%81%E0%AE%AE%E0%AF%8D-%E0%AE%A8%E0%AE%9F%E0%AE%A4%E0%AF%8D%E0%AE%A4-%E0%AE%B5%E0%AE%B2%E0%AE%BF%E0%AE%AF%E0%AF%81%E0%AE%B1%E0%AF%81%E0%AE%A4%E0%AF%8D%E0%AE%A4%E0%AE%B2%E0%AF%8D-4126082.html|title =பள்ளி-மேலாண்மைக்-குழு-கூட்டங்களை-மாதந்தோறும்-நடத்த-வலியுறுத்தல்}}&lt;/ref&gt;.
 * இக்குழுவில் 50 சதவீதத்திற்குக் குறையாமல் [[பெண்|பெண்கள்]] இருக்க வேண்டும்.
 * சமூகத்தில் பின்தங்கிய  பிரிவைச் சேர்ந்த பெற்றோர்களுக்குக் குறிப்பிடத்தக்க முக்கியத்துவம் இக்குழுவில் கொடுக்கப்பட வேண்டும்.
 * இந்த குழுவின் பதவிக்காலம் இரண்டு வருடங்களாகும். அதன் பின்பு குழு மாற்றியமைக்கப்பட வேண்டும்.
 
 ==மேற்கோள்கள்==
 {{reflist}}
 
 [[பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்]]
 [[பகுப்பு:இந்தியாவில் கல்வி]]